Markus Hännikäinen

pisi|Markus Hännikäinen 2022. aastal Mannheimi Adleris mängimas
Markus Mikael Hännikäinen (sündinud 26. märtsil 1993 Helsingis) on Soome jäähokimängija, kes mängib Rootsi kõrgliigaklubis Linköping HC ründajana vasakäärel.

Jokerite meeskonnas debüteeris ta Soome kõrgliigas hooajal 2010–11. Hooajal 2014–15	mängis ta Soome kõrgliigas JYP Jyväskylä meeskonnas ning pälvis samal hooajal hooaja efektiivsemale mängijale antava Matti Keinoneni auhinna.

2015. aasta aprillis sõlmis ta lepingu NHL-i klubiga Columbus Blue Jackets. Esimesel kahel hooajal mängis ta Põhja-Ameerikas põhiliselt Blue Jacketsi noorteklubis Lake Erie/Cleveland Monsters American Hockey League'is. 2016. aastal võitis ta Monstersiga Calder Cup'i.

Esimese värava lõi Hännikäinen Blue Jacketsi meeskonnas NHL-is 25. veebruaril 2017 mängus New York Islandersi vastu. 2017. aasta märtsis pikendas ta Blue Jacketsiga lepingut kahe aasta võrra. Tema edukaim hooaeg NHL-is oli 2018–19, mil ta lõi neli väravat ja andis kolm väravasöötu.

2020. aasta detsembris naasis ta Jokeritesse, mis mängis nüüd KHL-is. 2022. aasta veebruaris siirdus ta Saksamaa kõrgliigaklubisse Mannheimi Adler, kus ta mängis kuni hooaja lõpuni. Sama aasta mais liitus ta Linköpingiga.

Hännikäinen kuulus Soome jäähokikoondisse 2017. aasta maailmameistrivõistlustel.

 Välislingid 
 Markus Hännikäinen NHL.com lehel
 Markus Hännikäinen hockeydb.com lehel

Kategooria:Soome jäähokimängijad
Kategooria:Columbus Blue Jacketsi mängijad
Kategooria:Jokerite mängijad
Kategooria:HPK mängijad
Kategooria:JYP-i mängijad
Kategooria:Mannheimi Adleri mängijad
Kategooria:Linköping HC mängijad
Kategooria:Sündinud 1993